text: Dronningen skal til Seest
  03 juni 2010 kl. 12.13
  Når regentparret på mandag kommer til Kolding, skal de besøge Seest for at se, hvordan området ser ud i dag næsten seks år efter fyrværkeri-katastrofen. Hos IBC møder Prins Henrik en landsmand, og Dronningen lægger vejen forbi Virksomheden Wurth for at se på kunst.
  Da regentparret udtrykte interesse for at besøge Kolding, begyndte kommunen at planlægge i samarbejde med hoffet, politiet og statsforvaltningen. Her kom parterne med forslag.
  - Sådan et program bliver til i et tæt samspil med hoffet. Derfor er programmet også et udtryk for, hvad dronningen ønsker at se. Så det er en dag, hvor for eksempel Designskolen, Kulturforum Würth Kolding og Koldinghus kan vise deres kreative sider frem for dronningen og den danske presse,? fortæller borgmester Jørn Pedersen på Kolding Kommunes hjemmeside.
  
  Hils på Garderhusarerne
  Regentparret er på et længere sommertogt, men kun i Kolding og Århus er Gardehusarregimentets Hesteskadron og karet med. Et langt følge med 62 heste, der strækker sig over 130 meter, når de rider gennem byen.
  Mens Dronningen er i Kolding, holder Garderhusarerne til på Kolding Stadion, hvor der er åbent for besøg.
  
  Program for besøget
  Kl. 10.00 Kongeskibet Dannebrog ankommer til Kolding Havn 
  Kl. 10.25 Regentparret kører i karet gennem Kolding midtby
  Kl. 11.00 Modtagelse på Rådhuset 
  Kl. 11.35 Udsigtspunkt i Seest 
  Kl. 12.00 Omvisning og frokost på Koldinghus 
  nes hjemmeside.
  
  Dronningens program
  Kl. 14.10 Designskolen Kolding 
  Kl. 15.00 Würth Danmark A/S
  
  Prinsgemalens program 
  Kl. 14.10 IBC, International Business College 
  Kl. 15.00 Lemvigh-Müller Danmark
  
  Fælles for regentparret 
  Kl. 16.10 Reception på Restaurant Skamlingsbanken 
  Kl. 19.30 Reception for indbudte gæster på Dannebrog 
  Kl. 22.00 Kongeskibet Dannebrog sejler fra Kolding Havn
  Hvis du også har planer om at overvære dronningens besøg i Kolding på mandag, og hvis du oven i løbet har tænkt dig at lave video-optagelser, så vil TV SYD meget gerne låne dine optagelser og lægge dem på vores hjemmeside - du kan få flere informationer på tvsyd.dk - seerne viser og på Kolding Kommunes hjemmeside. Links øverst til højre i denne artikel.
  
  link til Kolding Kommune - Link til program for Dronningens besøg juni 2010
  link til Seerne viser - Henvisning til Seerne viser
  